**LĪGUMS**

**Par jaunas ietves un gājēju tilta pār Šuņicas upi izbūvi Cietokšņa ielā, Daugavpilī**

Daugavpils 2016.gada 13.jūnijā

**Daugavpils pilsētas pašvaldības iestāde “Komunālās saimniecības pārvalde”**, reģistrācijas Nr.90009547852, Saules iela 5a, Daugavpils, LV-5401, turpmāk saukta Pasūtītājs, tās **vadītāja Aivara Pudāna** personā, kurš darbojas uz iestādes nolikuma pamata, no vienas puses, un

**Sabiedrība ar ierobežotu atbildību “TILTS”**, reģistrācijas Nr.50103005351, Spilves iela 2A, Rīga, LV-1055, turpmāk saukta Izpildītājs, tās **valdes priekšsēdētāja** **ar tiesībām pārstāvēt kapitālsabiedrību atsevišķi Sergeja Gridņeva** personā, no otras puses,

pamatojoties uz Daugavpils pilsētas domes iepirkuma komisijas 2016.gada 2.jūnija lēmumu (iepirkuma komisijas sēdes protokols Nr.5) iepirkumā „Jaunas ietves un gājēju tilta pār Šuņicas upi izbūve Cietokšņa ielā, Daugavpilī”, identifikācijas Nr.DPD 2016/75, noslēdza šādu Līgumu:

**1.LĪGUMA PRIEKŠMETS**

1.1.Pasūtītājs pasūta un uzdod, bet Izpildītājs apņemas ar saviem materiāliem un resursiem veikt jaunas ietves un gājēju tilta pār Šuņicas upi izbūvi Cietokšņa ielā, Daugavpilī (turpmāk tekstā - Darbi), saskaņā ar apliecinājuma karti “Jaunas ietves un gājēju tilta pār Šuņicas upi izbūve Cietokšņa ielā, Daugavpilī” (tiek pievienota līgumam atsevišķi), Tehnisko specifikāciju (1.pielikums), Būvdarbu izpildes kalendāro grafiku (2.pielikums), Galvenā personāla sarakstu (3.pielikums), Apakšuzņēmēju sarakstu (4.pielikums), Finanšu piedāvājumu (5.pielikums), Veicamo darbu sarakstu (turpmāk – Tāme) (6.pielikums) un Latvijas Republikas spēkā esošajiem normatīvajiem aktiem.

1.2.Darbu veidu pozīcijas un to vienību izmaksas ir uzrādītas apstiprinātajā Tāmē. Nepieciešamības gadījumā Līguma izpildes laikā var tikt mainīti Darbu veidu apjomi, taču nemainīgi paliek Darbu veidu vienību izmaksas un tās nedrīkst pārsniegt šī Līguma 2.1.punktā minēto līguma summu.

1.3.Pasūtītājs apņemas samaksāt Izpildītājam par atbilstošu Darbu izpildi saskaņā ar Līguma noteikumiem.

**2.LĪGUMA SUMMA UN NORĒĶINU KĀRTĪBA**

2.1.Līguma summa par Līguma 1.1.punktā minētu būvdarbu izpildi un saskaņā ar Finanšu piedāvājumu ir 67546,65 EUR /*sešdesmit septiņi tūkstoši pieci simti četrdesmit seši euro 65 centi*/ bez pievienotās vērtības nodokļa.

2.2. Pievienotās vērtības nodoklis tiek aprēķināts atbilstoši Latvijas Republikas normatīvajos aktos noteiktajā kārtībā, bet maksāts budžetā, piemērojot „reverso” (apgriezto) maksāšanas kārtību saskaņā ar Pievienotās vērtības nodokļa likuma 142.pantu.

2.3. Pasūtītājam nav pienākums apgūt visu Darbu apjomu, kas norādīts Tehniskajā specifikācijā.

2.4. Līguma kopējā summā ietvertas visas ar Darbu izpildi saistītās izmaksas saskaņā ar Finanšu piedāvājumā un Tāmē norādītajām summām par vienības izmaksām.

2.5. Finanšu piedāvājumā un Tāmē norādītajās cenās ir ietvertas visas izmaksas, kas saistītas ar Darbu izpildi, izdevumiem, kas saistīti ar Izpildītāja ierašanos Darbu izpildes vietā, Darbu izpildei nepieciešamo satiksmes līdzekļu organizāciju (tai skaitā satiksmes organizācijas līdzekļu uzstādīšanu un noņemšanu), Darbu izpildes vietas sagatavošanu un sakopšanu (tai skaitā atkritumu izvešanu), garantijām, nodokļiem un nodevām, kā arī ar nepieciešamo atļauju saņemšanu no trešajām personām u.c. maksājumiem, kas nepieciešami Līguma pilnīgai un kvalitatīvai izpildei.

2.6.Izpildītājs katru mēnesi līdz katra mēneša 5 (piektajam) datumam, iesniedz rēķinus par iepriekšējā mēnesī veiktajiem Darbiem.

2.7.Pasūtītājs pārskaita līguma summu uz Izpildītāja norādīto bankas norēķinu kontu 30 (trīsdesmit) kalendāro dienu laikā, ja ir iestājušies visi zemāk minētie nosacījumi:

2.7.1.Puses ir parakstījušas aktu par faktiski izpildīto Darbu apjomu;

2.7.2.Izpildītājs ir iesniedzis Pasūtītājam rēķinu un aktu par faktiski izpildītiem Darbiem.

2.8.Pasūtītājs ir samaksājis Izpildītājam par faktiski izpildītiem Darbiem saskaņā ar Līguma 2.7.punktu, kad Pasūtītājs veicis bezskaidras naudas pārskaitījumu Izpildītāja rēķinā norādītajā bankas norēķinu kontā.

2.9.Nekvalitatīvi, Tehniskajai specifikācijai vai Apliecinājuma kartei neatbilstoši veiktie Darbi netiek akceptēti un apmaksāti līdz defektu novēršanai.

2.10.Par samaksas brīdi uzskatāms bankas atzīmes datums Pasūtītāja maksājuma uzdevumā.

2.11.Gadījumā, ja Pasūtītājam rodas pretenzijas par rēķinā norādīto summu pamatotību, Pasūtītājam ir tiesības rakstiski iesniegt Izpildītājam motivētas pretenzijas un neapmaksāt rēķinu līdz brīdim, kamēr pretenzijas nav atrisinātas. Ja Pasūtītājs ir iesniedzis rakstisku pretenziju par rēķinā norādītās summas pamatotību, Izpildītājam nav tiesības piemērot līgumsodu par maksājuma nokavējumu līdz strīda atrisināšanai starp Pusēm.

2.12.Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**3.DARBU IZPILDES VISPĀRĪGIE NOTEIKUMI**

3.1.Darbi tiek izpildīti ievērojot Līgumu, tā pielikumus, un saskaņā „Ceļu specifikācija 2015”, „Tiltu specifikācija 2005”, kā arī ar Latvijas Republikā spēkā esošajiem normatīvajiem aktiem.

3.2.Izpildītājs atbild par darba aizsardzības noteikumu ievērošanu Darbu izpildes laikā, kā arī par Darbu izpildes laikā vai to izpildes rezultātā nodarītajiem zaudējumiem trešajām personām. Izpildītājam ir pienākums 5 (piecu) darba dienu laikā pēc šī līguma parakstīšanas iesniegt Pasūtītājam Izpildītāja būvdarbu vadītāja profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un uzturēt spēkā apdrošināšanas līgumu visu būvdarbu un garantijas laiku.

3.3.Izpildītājs nodrošina Darbu vadīšanu, ko veic Izpildītāja iepirkuma piedāvājumā norādītais būvdarbu vadītājs Kirils Loškarjovs (būvprakses sertifikāta Nr.20-7132), tālrunis 67467919, e-pasts k.loskarjovs@tilts.lv.

3.4.Izpildītājs atbild par satiksmes organizāciju un Darbu izpildes vietas aprīkošanu Darbu izpildes laikā. Satiksme organizējama un Darbu izpildes vieta aprīkojama atbilstoši Ministru kabineta 2001.gada 2.oktobra noteikumu Nr.421 „Noteikumi par darba vietu aprīkošanu uz ceļiem” prasībām.

3.5.Izpildītājs veic Darbu izpildi tā, lai to ietekme uz apkārtējo vidi ir pēc iespējas minimāla. Izpildītājs ir atbildīgs par materiālu ieguves, transportēšanas, Darbu izpildes laikā un rezultātā nodarītajiem zaudējumiem apkārtējai videi, kas radušies Izpildītājam neievērojot normatīvo aktu, materiālu ražotāja vai Līguma un Tehniskās specifikācijas prasības.

3.6.Izpildītājs nodrošina, ka Darbu izpildei nepieciešamās iekārtas un mehānismi ir darba kārtībā un labā tehniskā stāvoklī, apņemas piesaistīt kvalificētu personālu līgumā paredzēto darbu veikšanai.

3.7.Izpildītājs, atbilstoši Latvijas Republikas normatīvo aktu prasībām, Līguma un Tehniskās specifikācijas noteikumiem, patstāvīgi nodrošina Darbu izpildes rezultātā radušos bīstamo un/vai ražošanas atkritumu savākšanu, pārvadāšanu, reģenerāciju vai apglabāšanu.

3.8.Izpildītājs izstrādā satiksmes organizācijas shēmas, kā arī saskaņot Darbus ar blakus esošiem tīklu īpašniekiem.

3.9.Izpildītājs izņem rakšanas atļauju saskaņā ar 2013.gada 10.oktobra Daugavpils pilsētas teritorijas saistošiem noteikumiem Nr.23 „Inženierkomunikāciju un transporta būvju aizsardzības noteikumi”.

3.10.Pasūtītājam ir tiesības veikt Darbu izpildes kvalitātes kontroli. Pasūtītāja veiktā Darbu izpildes kontrole vai Izpildītāja izpildīto Darbu pārbaude nevar būt par pamatu Līgumā vai ar likumu noteiktās Izpildītāja atbildības par neatbilstoši izpildītiem Darbiem samazināšanai.

3.11.Pasūtītājam ir tiesības apturēt Darbu izpildi, ja Izpildītājs vai tā personāls neievēro uz Darbiem attiecināmos normatīvos aktus vai Līguma nosacījumus. Darbus Izpildītājs ir tiesīgs atsākt, saskaņojot to ar Pasūtītāju, pēc konstatētā pārkāpuma novēršanas. Izpildītājam nav tiesību uz Darbu izpildes termiņa pagarinājumu sakarā ar šādu Darbu apturēšanu.

**4.DARBU IZPILDES NODOŠANAS – PIEŅEMŠANAS KĀRTĪBA**

4.1.Darbus Izpildītājs uzsāk 14 (četrpadsmit) dienu laikā no šī Līguma parakstīšanas dienas.

4.2.Pēc Darbu veikšanas Izpildītājs sagatavo faktiski izpildīto Darbu nodošanas-pieņemšanas aktu un to paraksta Pušu pilnvarotās personas.

4.3.Pirms faktiski izpildīto Darbu nodošanas-pieņemšanas akta parakstīšanas, Pasūtītājs, piedaloties Izpildītāja pārstāvim, izvērtē izpildīto Darbu kvalitāti. Konstatētos Darbu izpildes trūkumus un/vai defektus Izpildītājs novērš nekavējoties, bet ne vēlāk kā 2 (divu) darba dienu laikā no trūkumu un/vai defektu konstatēšanas brīža.

4.4.Izpildītie Darbi netiek pieņemti ar nodošanas un pieņemšana aktu, ja tie neatbilst Līguma 3.1.punkta prasībām, Tehniskajai specifikācijai, Tāmei, Apliecinājuma kartei.

4.5.Darbu nodošanas - pieņemšanas aktā tiek norādīts Līguma numurs, Izpildītājs, Darbu izpildes vieta un veids, uzsākšanas un pabeigšanas laiks, Darbu apjoms un izlietotie materiāli, kā arī kopsumma, par kādu ir veikti Darbi.

**5.DARBU GARANTIJAS UN TRŪKUMU VAI DEFEKTU NOVĒRŠANAS KĀRTĪBA**

5.1.Izpildītājs garantē Darbu kvalitāti, funkcionālo darbību, atbilstību Līgumam. Izpildītājs uzņemas atbildību par trūkumiem un/vai defektiem Darbos, kas radušies garantijas termiņā.

5.2.Izpildītiem Darbiem garantijas laiks ir 3 (trīs) gadi no Objekta nodošanas-pieņemšanas akta parakstīšanas dienas.

5.3.Garantijas laikā pēc Pasūtītāja pretenzijas iesniegšanas Izpildītājam uz sava rēķina 3 (trīs) darba dienu laikā ir jāveic trūkumu un/vai defektu novēršana. Pretenzijā norāda veicamo Darbu apjomus un izpildes termiņu.

5.4.Gadījumā, ja Izpildītājs nenovērš trūkumus un/vai defektus šī Līguma 5.3.punktā noteiktajā termiņā un termiņa nokavējums sastāda vismaz 10 (desmit) kalendāras dienas, Pasūtītājs ir tiesīgs veikt šādu trūkumu un/vai defektu novēršanu saviem spēkiem vai pieaicināt trešās personas. Izpildītājs šādā gadījumā atlīdzina Pasūtītājam visus ar trūkumu un/vai defektu novēršanu saistītos izdevumus.

**6.PUŠU ATBILDĪBA**

6.1. Ja Izpildītājs neievēro Līguma 4.3. un 5.3.punktā noteiktos termiņus, tas maksā Pasūtītājam līgumsodu 0,1 % (viena desmitā daļa procenta) apmērā no termiņā neizpildīto darbu apjoma summas par katru nokavēto dienu, bet ne vairāk kā 10% (desmit procenti) no līguma summas.

6.2. Ja Pasūtītājs savlaicīgi neveic ar Līgumu saistītos maksājumus, Pasūtītājs maksā Izpildītājam līgumsodu 0,1 % (viena desmitā daļa procenta) apmērā no savlaicīgi nesamaksātas summas par katru nokavēto dienu, bet ne vairāk kā 10% (desmit procenti) no līguma summas.

6.3. Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.

6.4. Pasūtītājam ir tiesības ieturēt Izpildītājam aprēķināto līgumsodu no Izpildītājam maksājamām summām.

6.5. Līgumsoda samaksa neatbrīvo Puses no saistību izpildes.

**7.LĪGUMA DARBĪBAS TERMIŅŠ**

7.1.Līguma 1.1.punktā minētie darbi ir jāveic 4 (četru) mēnešu laikā no Objekta nodošanas-pieņemšanas akta abpusējas parakstīšanas dienas.

7.2.Pusēm ir tiesības izbeigt Līguma darbību pirms termiņa savstarpēji rakstiski vienojoties.

7.3.Pasūtītājam ir tiesības nekavējoties vienpusēji atkāpties no Līguma, ja viņš konstatē:

7.3.1.ka Izpildītājs neuzsāk Darbus 14 (četrpadsmit) dienu laikā no šī Līguma parakstīšanas dienas;

7.3.2.ka Izpildītājs nav ievērojis Līguma 4.3. vai 7.1.punktā noteikto termiņu;

7.3.3.ka Izpildītājs veic Darbus neatbilstoši Līguma vai tā pielikumu noteikumiem vai Pasūtītāja likumīgajiem norādījumiem. Pasūtītājam nav pienākuma atlīdzināt šādas Izpildītāja rīcības rezultātā tam radušos zaudējumus;

7.3.4.Izpildītāja vainu (nolaidīgu rīcību, nevērību, nekvalitatīvu izpildi) pamatojošus apstākļus, kuru rezultātā Pasūtītājam radušies materiāli zaudējumi;

7.3.5.Līguma izpildes laikā noskaidrojas, ka Izpildītājs nav spējīgs vai tiesīgs veikt Darbus saskaņā ar Līguma noteikumiem;

7.3.6.Izpildītājs pārkāpj Latvijas Republikas spēkā esošos normatīvos aktus, kas attiecas uz Darbu veikšanu;

7.3.7.ka Izpildītājam pasludināta maksātnespēja vai tā saimnieciskā darbība tiek izbeigta, pārtraukta vai apturēta;

7.4.Par atkāpšanos no Līguma Pasūtītājs rakstiski informē Izpildītāju, norādot uz iepriekš minētajiem apstākļiem, kā arī uz tos pamatojošiem pierādījumiem. Līgums tiek uzskatīts par izbeigtu 7. (septītajā) dienā no paziņojuma par atkāpšanos no Līguma nosūtīšanas dienas.

7.5.Līgums ir spēkā no tā parakstīšanas dienas līdz līgumā minēto Pušu saistību pilnīgai izpildei.

**8.APAKŠUZŅĒMĒJI**

8.1.Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam, un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Līguma 8.sadaļas nosacījumus.

8.2.Ja tiek veikta būvdarbu vadītāja maiņa, Izpildītājs to rakstveidā saskaņo ar Pasūtītāju, pievienojot attiecīgā būvdarbu vadītāja apliecinājumu, būvprakses sertifikāta ceļu būvdarbu vadīšanā apliecinātu kopiju un profesionālās civiltiesiskās atbildības apdrošināšanas polises apliecinātu kopiju.

8.3.Ja tiek veikta speciālista elektroietaišu izbūves būvdarbu vadīšanā maiņa, Izpildītājs to rakstveidā saskaņo ar Pasūtītāju, pievienojot attiecīgā speciālista apliecinājumu, būvprakses sertifikāta elektroietaišu izbūves būvdarbu vadīšanā apliecinātu kopiju.

8.4.Ja tiek veikta speciālista maiņa, Izpildītājs to rakstveidā saskaņo ar Pasūtītāju, pievienojot attiecīgā speciālista apliecinājumu, sertifikāta vai izglītības dokumenta apliecinātu kopiju.

8.5.Ja tiek veikta apakšuzņēmēju maiņa, Izpildītājs to rakstveidā saskaņo ar Pasūtītāju, pievienojot apakšuzņēmēja apliecinājuma par tā gatavību veikt tam izpildei nododamo līguma daļu oriģinālu.

8.6.Pasūtītājs nepiekrīt Līguma 8.1.punktā minētā personāla vai apakšuzņēmēju nomaiņai, ja:

8.6.1.piedāvātais personāls vai apakšuzņēmējs neatbilst iepirkuma dokumentos noteiktajām prasībām, kas attiecas uz pretendenta personālu vai apakšuzņēmējiem;

8.6.2.tiek nomainīts apakšuzņēmējs, uz kura iespējām iepirkumā izraudzītais pretendents balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkumā izraudzītais pretendents atsaucies, apliecinot savu atbilstību iepirkumā noteiktajām prasībām.

8.7.Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.

8.8.Ja Izpildītājs neievēro Līguma 8.sadaļā minēto kārtību, Pasūtītājs var apturēt Darbus līdz Izpildītājs ir novērsis konstatētos pārkāpumus, bet Līguma 7.1.punktā noteiktais Darbu izpildes termiņš netiek pagarināts.

8.9.Personāla vai apakšuzņēmēju nomaiņa vai apakšuzņēmēju piesaistīšana Līguma izpildē pēc Izpildītāja iniciatīvas neatbrīvo Izpildītāju no atbildības par šī Līguma izpildi kopumā, vai kādu no daļām, kā arī neuzliek Pasūtītājam papildus pienākumus un saistības.

**9.NEPĀRVARAMA VARA**

9.1.Puse tiek atbrīvota no atbildības par pilnīgu vai daļēju Līgumā noteikto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās).

9.2.Pusei, kas nokļuvusi nepārvaramas varas apstākļos, bez kavēšanās, bet ne vēlāk kā 3 (trīs) darba dienu laikā pēc nepārvaramas varas iestāšanās, rakstiski jāinformē par to otra Puse un ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.

9.3.Ja minēto apstākļu dēļ Līgums nedarbojas ilgāk par 1 (vienu) mēnesi, katrai Pusei ir tiesības izbeigt Līguma darbību, par to rakstiski brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.

**10.CITI NOTEIKUMI**

10.1.Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

10.2.Ja kādai no Pusēm tiek būtiski mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa, faksa numuri, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) dienā pēc tā nosūtīšanas dienas. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā punktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem.

10.3.Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina Latvijas Republikas tiesā normatīvajos aktos noteiktajā kārtībā.

10.4.Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

10.5.Par Līguma grozījumiem un papildinājumiem, izņemot Līguma 10.2.punktā noteikto gadījumu, Puses vienojas rakstiski. Līguma grozījumi un papildinājumi ir Līguma neatņemama sastāvdaļa.

10.6.Neviena no Pusēm nedrīkst nodot savas saistības, kas izriet no Līguma, trešajam personām bez otras Puses rakstiskas piekrišanas.

10.7.Puses vienojas, ka ar Līguma izpildi saistītos jautājumus risinās, tajā skaitā parakstīs Darbu nodošanas-pieņemšanas aktus, šādas Pušu pilnvarotās personas:

10.7.1.no Pasūtītāja puses par Līguma izpildi Pasūtītājs nozīmē pārstāvi, kuram ir tiesības darboties Pasūtītāja vārdā saistībā ar šī Līguma izpildi, t.sk., veic ar šo Līgumu uzņemto saistību izpildes kontroli un Darbu nodošanas - pieņemšanas aktu parakstīšanu, Pasūtītāja atbildīgā persona: Daugavpils pilsētas pašvaldības iestādes “Komunālās saimniecības pārvalde” Tehniskās nodaļas būvinženieris Artūrs Džeriņš, tālr.65476323, e-pasts arturs.dzerins@daugavpils.lv.

10.7.2.no Izpildītāja puses par Līguma izpildi Izpildītājs nozīmē pārstāvi, kuram ir tiesības darboties Izpildītāja vārdā saistībā ar šī Līguma izpildi, t.sk. veic ar šo Līgumu uzņemto saistību izpildes kontroli un Darbu nodošanas - pieņemšanas aktu parakstīšanu, Izpildītāja atbildīgā persona: būvdarbu vadītājs Kirils Loškarjovs, tālrunis 67467919, e-pasts k.loskarjovs@tilts.lv.

10.8.Visu saziņu, kas Pusēm nepieciešama Līguma izpildes nodrošināšanai, Pušu pilnvarotās personas veic pa tālruni, vienlaicīgi nosūtot otras Puses pilnvarotajai personai e-pastu, faksu vai pa sūtījumu pastu. Pieteikumu, saskaņojumu, iebildumu un pretenziju nosūtīšanas laiks tiek fiksēts uz Pasūtītāja faksa, elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā) vai zīmogs pasta sūtījuma apliecinoša dokumenta, kas kļūst par Līguma neatņemamu sastāvdaļu, kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu.

10.9.Līgums sastādīts un parakstīts uz 7 (septiņām) lapām, 2 (divos) identiskos eksemplāros, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks. Līguma abpusējas parakstīšanas brīdī Līgumam tiek pievienoti sekojoši pielikumi, kuri atzīstami par Līguma neatņemamu sastāvdaļu:

10.9.1. 1.pielikums – „Tehniskā specifikācija” uz 6 (sešām) lapām *(oriģināls)*;

10.9.2. 2.pielikums – “Būvdarbu izpildes kalendārais grafiks” uz 1 (vienas) lapas *(oriģināls)*;

10.9.3. 3.pielikums – “Galvenā personāla saraksts” uz 1 (vienas) lapas *(oriģināls)*;

10.9.4. 4.pielikums – “Apakšuzņēmēju saraksts” uz 1 (vienas) lapas *(oriģināls)*;

10.9.5. 5.pielikums – “Finanšu piedāvājums” uz 1 (vienas) lapas *(oriģināls)*;

10.9.6. 6.pielikums – “Veicamo darbu saraksts” uz 4 (četrām) lapām *(oriģināls)*.

**11.PUŠU REKVIZĪTI**

|  |  |
| --- | --- |
| **Pasūtītājs:** Daugavpils pilsētas pašvaldības iestāde“Komunālās saimniecības pārvalde”reģ.Nr.90009547852,Saules iela 5a, Daugavpils, LV-5401AS “Citadele banka”, kods PARXLV22,konts LV05PARX0000850062701Daugavpils pilsētas pašvaldības iestādes“Komunālās saimniecības pārvalde”vadītājs  *(personiskais paraksts)* A.Pudāns | **Izpildītājs:**Sabiedrība ar ierobežotu atbildību “TILTS” reģ.Nr.50103005351, Spilves 2a, Rīga, LV-1055,AS [..], kods [..],konts [..]Sabiedrības ar ierobežotu atbildību “TILTS” valdes priekšsēdētājs*(personiskais paraksts)* S.Gridņevs |